pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ขยายเวลาบังคับใช้มาตรการ ให้บริการรถโดยสารสาธารณะสำหรับพื้นที่ควบคุมสูงสุดและเข้มงวด ให้สอดคล้องตามประกาศ ศบค.
วันอังคารที่ 21 กันยายน 2564
กรมการขนส่งทางบก ขยายเวลาบังคับใช้มาตรการ ให้บริการรถโดยสารสาธารณะสําหรับพื้นที่ควบคุมสูงสุดและเข้มงวด ให้สอดคล้องตามประกาศ ศบค.
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายกรัฐมนตรีได้ออกข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 33) ขยายเวลาการบังคับใช้มาตรการสําหรับพื้นที่ควบคุมสูงสุดและเข้มงวด เพื่อควบคุมสถานการณ์ของการแพร่ระบาดของโรคติดเชื้อไวรัสโคโรนา 2019 (โควิด-19) ให้อยู่ในวงจํากัด และยังคงบังคับใช้มาตรการต่อไปจนถึงวันที่ 30 กันยายน 2564 ดังนั้น การให้บริการระบบขนส่งสาธารณะทุกประเภทในเขตพื้นที่ควบคุมสูงสุดและเข้มงวด จึงมีความจําเป็นในการจัดบริการเดินทางด้วยรถโดยสารสาธารณะให้สอดคล้องตามประกาศ ศบค. โดยจํากัดจํานวนผู้โดยสารที่ใช้บริการไม่เกินร้อยละ 75 ของจํานวนที่นั่งและที่ยืน รวมทั้งจัดให้มีการเว้นระยะห่างและการปฏิบัติตามมาตรการด้านสาธารณสุข การให้บริการเดินทางข้ามจังหวัด และการขนส่งสาธารณะให้คงมาตรการเดิมต่อไป โดยงดให้บริการตั้งแต่เวลา 21.00 น. - 04.00 น. จนถึงวันที่ 30 กันยายน 2564 หรือจนกว่าจะมีประกาศเปลี่ยนแปลงข้อกําหนดในส่วนที่เกี่ยวข้อง ส่วนการให้บริการของรถโดยสารประจําทางในเส้นทางหมวด 1 หมวด 4 และรถโดยสารไม่ประจําทางในเขตจังหวัดอื่นนอกจากกรุงเทพมหานคร ให้เป็นไปตามคําสั่งคณะกรรมการควบคุมการขนส่งทางบกประจําจังหวัด
สําหรับผู้ประกอบการขนส่งสินค้า สามารถขนส่งสินค้าได้ตามความจําเป็นเพื่อประโยชน์ของประชาชน โดยงดการขนส่งสินค้าระหว่างเวลา 21.00 น. - 04.00 น. ของวันรุ่งขึ้น จนถึงวันที่ 30 กันยายน 2564 หรือจนกว่าจะมีประกาศเปลี่ยนแปลงข้อกําหนดในส่วนที่เกี่ยวข้อง โดยจัดเตรียมใบอนุญาตขับรถ บัตรประจําตัวประชาชน บัตรประจําตัวพนักงานหรือหนังสือรับรองการทํางาน และเอกสารรับรองความจําเป็นเกี่ยวกับสินค้า และการเดินทางของผู้ขนส่งสินค้าเพื่อใช้แสดงต่อเจ้าหน้าที่ และต้องปฏิบัติตามมาตรการป้องกันโรคที่ทางราชการกําหนดอย่างเคร่งครัดเช่นเดียวกัน
อธิบดีกรมการขนส่งทางบก กล่าวเพิ่มเติมว่า การให้บริการเดินทางด้วยรถโดยสารสาธารณะทุกประเภทในสถานการณ์ที่ยังคงมีการแพร่กระจายของเชื้อไวรัสโควิด-19 ผู้ประกอบการยังต้องดําเนินการตามมาตรการสาธารณสุข D-M-H-T-T-A อย่างเคร่งครัด เพื่อสร้างความเชื่อมั่นให้ผู้รับบริการมีความปลอดภัยในการใช้บริการ อาทิ การตรวจวัดอุณหภูมิผู้โดยสารและผู้ขับรถ การสวมหน้ากากอนามัยหรือหน้ากากผ้าตลอดการเดินทาง ในระหว่างการเดินทางต้องมีการระบายอากาศภายในรถโดยสารปรับอากาศ รถตู้โดยสารปรับอากาศ และมีการแวะพักทุก 2 - 3 ชั่วโมง เพื่อระบายอากาศภายในรถ และทําความสะอาดภายในตัวรถและพื้นผิวสัมผัสภายในรถด้วยน้ํายาฆ่าเชื้อ
รัฐบาลไทย-ข่าวทำเนียบรัฐบาล-สธ.มอบโล่ประกาศเกียรติคุณ 20 หน่วยงาน สนับสนุนการดำเนินงานศูนย์ประสานงานข้อมูลหมอพร้อม
วันพุธที่ 6 ตุลาคม 2564
สธ.มอบโล่ประกาศเกียรติคุณ 20 หน่วยงาน สนับสนุนการดําเนินงานศูนย์ประสานงานข้อมูลหมอพร้อม
กระทรวงสาธารณสุข มอบโล่ประกาศเกียรติคุณให้กับ 20 หน่วยงานที่ให้ความร่วมมือในการดําเนินงาน Call Center ศูนย์ประสานงานข้อมูลหมอพร้อม เพิ่มประสิทธิภาพในการปฏิบัติงานให้มีความสะดวกรวดเร็วยิ่งขึ้น
วันนี้ (6 ตุลาคม 2564) ที่ห้องประชุม 4 ชั้น 9 กรมสนับสนุนบริการสุขภาพ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบโล่ประกาศเกียรติคุณให้กับหน่วยงานที่ให้ความร่วมมือในการดําเนินงานCall Center ศูนย์ประสานงานข้อมูลหมอพร้อม กระทรวงสาธารณสุข โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารเข้าร่วมพิธี
นายอนุทินกล่าวว่า กระทรวงสาธารณสุขได้จัดตั้งคณะทํางานการให้ข้อมูลด้านบริการฉีดวัคซีนโรคติดเชื้อไวรัสโคโรนา 2019 เพื่อกําหนดแนวทางและวางแผนการในการสนับสนุนข้อมูลฉีดวัคซีนให้กับประชาชนทุกคนที่อยู่ในประเทศไทย ซึ่งได้มีการพัฒนาผ่านระบบไลน์ เพื่อสนับสนุนการลงทะเบียนเข้ารับบริการฉีดวัคซีนทุกกลุ่มเป้าหมาย และได้จัดตั้งCall Center ให้บริการลงทะเบียนและอํานวยความสะดวกในการเข้ารับบริการฉีดวัคซีนให้ข้อมูลและแก้ไขปัญหาในการลงทะเบียน รวมถึงการแสดงผลทางห้องปฏิบัติ ใบรับรองการฉีดวัคซีน ตลอดจนสื่อสารกับผู้ป่วยที่เข้ารับการรักษาHI /CI ผ่าน Line OA หมอพร้อม
“การดําเนินงานที่ผ่านมาประสบผลสําเร็จได้อย่างดี จากความร่วมมือของหน่วยงานต่างๆ อาทิ วิทยาลัยพยาบาลบรมราชชนนีกรุงเทพและนนทบุรี สภาอุตสาหกรรมแห่งประเทศไทย สมาคมธนาคารไทย สมาคมสถาบันการเงินของรัฐ สนับสนุนการดําเนินงานCall Center ศูนย์ประสานงานข้อมูลหมอพร้อม ทําให้การให้ข้อมูลมีความสะดวกรวดเร็ว และมีประสิทธิภาพยิ่งขึ้น” นายอนุทินกล่าว
ทั้งนี้ กระทรวงสาธารณสุขได้จัดทําโล่ประกาศเกียรติคุณให้กับหน่วยงานทั้ง 20 แห่ง ได้แก่ ธนาคารกรุงเทพ จํากัด (มหาชน), ธนาคารกรุงไทย จํากัด (มหาชน), ธนาคารกรุงศรีอยุธยา จํากัด (มหาชน), ธนาคารกสิกรไทย จํากัด (มหาชน),ธนาคารเกียรตินาคินภัทร จํากัด (มหาชน), ธนาคารซีไอเอ็มบี ไทย จํากัด (มหาชน), ธนาคารทหารไทยธนชาต จํากัด (มหาชน), ธนาคารไทยพาณิชย์ จํากัด (มหาชน),ธนาคารพัฒนาวิสาหกิจขนาดกลางและขนาดย่อมแห่งประเทศไทย, ธนาคารเพื่อการเกษตรและสหกรณ์การเกษตร, ธนาคารเพื่อการส่งออกและนําเข้าแห่งประเทศไทย, ธนาคารออมสิน, ธนาคารอาคารสงเคราะห์, ธนาคารอิสลามแห่งประเทศไทย, บรรษัทประกันสินเชื่ออุตสาหกรรมขนาดย่อม, วิทยาลัยพยาบาลบรมราชชนนีกรุงเทพ, วิทยาลัยพยาบาลบรมราชชนนีนนทบุรี, สภาอุตสาหกรรมแห่งประเทศไทย, สมาคมธนาคารไทย และสมาคมสถาบันการเงินของรัฐ
*********************************** 6 ตุลาคม 2564
รัฐบาลไทย-ข่าวทำเนียบรัฐบาล-นายกฯ ติดตามการให้บริการผู้ป่วยโควิด – 19 อย่างครอบคลุม “เจอ แจก จบ” ดูแลผู้ป่วยไปแล้วเกือบ 7 แสนราย สธ. เผยผลประเมินพบกว่า 92% พึงพอใจในระดับมากถึงมากที่สุด
วันอาทิตย์ที่ 27 มีนาคม 2565
นายกฯ ติดตามการให้บริการผู้ป่วยโควิด – 19 อย่างครอบคลุม “เจอ แจก จบ” ดูแลผู้ป่วยไปแล้วเกือบ 7 แสนราย  สธ. เผยผลประเมินพบกว่า 92% พึงพอใจในระดับมากถึงมากที่สุด
นายกฯ ติดตามการให้บริการผู้ป่วยโควิด – 19 อย่างครอบคลุม “เจอ แจก จบ” ดูแลผู้ป่วยไปแล้วเกือบ 7 แสนราย  สธ. เผยผลประเมินพบกว่า 92% พึงพอใจในระดับมากถึงมากที่สุด
วันนี้ (27 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการให้บริการผู้ป่วยโควิด – 19 ในรูปแบบ “เจอ แจก จบ” เพื่อผู้ป่วยโควิด-19 ทุกคนเข้าถึงการรักษาอย่างสะดวกและรวดเร็วยิ่งขึ้น ขณะที่ยังคงเน้นประสิทธิภาพในการดูแลรักษาผู้ป่วยตามระดับอาการ ทั้งนี้ กระทรวงสาธารณสุข เปิดเผยผลการประเมินความพึงพอใจของผู้ป่วยที่เข้ารับบริการ พบว่า 92% มีความพึงพอใจในระดับมากถึงมากที่สุด ตั้งแต่วันที่ 1 - 24 มีนาคม 2565 มีสถานพยาบาลเข้าร่วม 901 แห่ง สามารถให้บริการสําหรับผู้ป่วยที่เข้ารับการรักษาแบบผู้ป่วยนอกและแยกกักตัวที่บ้าน ได้วันละ 100,000 แสนราย มีผู้ป่วยเข้ารับบริการสะสม 656,856 ราย เฉลี่ยวันละ 27,369 ราย เฉพาะพื้นที่ กทม. ให้บริการผู้ป่วยได้วันละ 10,000 ราย มีผู้ป่วยเข้ารับบริการสะสม 65,305 ราย เฉลี่ยวันละ 2,839 ราย ทั้งนี้ นายกรัฐมนตรีย้ําความสําคัญ ในการรักษาความมั่นคงระบบสาธารณสุขของไทย มีสมรรถนะที่ดีและเตรียมพร้อมในการรองรับทุกสถานการณ์ ควบคู่ไปกับการสร้างความเชื่อมั่นให้กับประชาชนในการเข้าถึงการรักษาพยาบาลด้วย
สําหรับผู้ติดเชื้อโควิด - 19 รายใหม่วันนี้ รวม 25,821 ราย จําแนกเป็นผู้ป่วยจากในประเทศ 25,765 ราย ผู้ป่วยมาจากต่างประเทศ 56 ราย ผู้ป่วยสะสม 1,305,650 ราย (ตั้งแต่ 1 มกราคม 2565) หายป่วยกลับบ้าน 24,066 ราย หายป่วยสะสม 1,083,856 ราย (ตั้งแต่ 1 มกราคม 2565) ผู้ป่วยกําลังรักษา 251,936 ราย เสียชีวิต 84 ราย ล่าสุดการให้บริการวัคซีน โควิด-19 สะสมอยู่ที่ 128,736,472 โดส เข็มที่ 1 ฉีดสะสม 55,307,656 โดส เข็มที่ 2 ฉีดสะสม 50,228,688 โดส เข็มที่ 3 ฉีดสะสม 21,108,189 โดส เข็มที่ 4 ฉีดสะสม 2,091,939 โดส
........................
รัฐบาลไทย-ข่าวทำเนียบรัฐบาล-ใครที่มีเงินได้ในปีภาษี ๒๕๖๓ ให้ยื่น ภ.ง.ด.๙๐ หรือ ภ.ง.ด.๙๑ ออนไลน์ภายใน ๓๐ มิถุนายน ๒๕๖๔
วันอังคารที่ 29 มิถุนายน 2564
ใครที่มีเงินได้ในปีภาษี ๒๕๖๓ ให้ยื่น ภ.ง.ด.๙๐ หรือ ภ.ง.ด.๙๑ ออนไลน์ภายใน ๓๐ มิถุนายน ๒๕๖๔
สรรพากรแจ้งให้ผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ออนไลน์ภายในวันที่ ๓๐ มิถุนายน ๒๕๖๔ หากมีรายได้ถึงเกณฑ์ขอให้ยื่นแบบแต่อาจไม่ต้องเสียภาษี เพราะทุกคนมีสิทธิ์หักค่าใช้จ่ายจากการประกอบกิจการ และหักค่าลดหย่อนได้อีกหลายรายการ
สรรพากรแจ้งให้ผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ออนไลน์ภายในวันที่ ๓๐ มิถุนายน ๒๕๖๔ หากมีรายได้ถึงเกณฑ์ขอให้ยื่นแบบแต่อาจไม่ต้องเสียภาษี เพราะทุกคนมีสิทธิ์หักค่าใช้จ่ายจากการประกอบกิจการ และหักค่าลดหย่อนได้อีกหลายรายการ ส่วนการส่งจดหมายเตือนเป็นอีกหนึ่งบริการที่แจ้งให้ผู้เสียภาษีทราบ จะได้มีเวลาเพียงพอในการจัดเตรียมเอกสารให้ครบถ้วนนํามาใช้ยื่นแบบได้ทันเวลา
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรได้ประชาสัมพันธ์แจ้งให้ประชาชนและผู้ประกอบการที่มีรายได้ถึงเกณฑ์ชําระภาษีที่ยังไม่ได้ยื่นแบบทราบถึงระยะเวลาหมดเขตการยื่นแบบแสดงรายการภาษี ภ.ง.ด.๙๐ และ ภ.ง.ด.๙๑ ทางออนไลน์ ที่ได้มีการขยายเวลาออกไปถึงวันที่ ๓๐ มิถุนายน ๒๕๖๔ เพื่อให้ผู้ที่มีรายได้ถึงเกณฑ์ต้องยื่นแบบให้ทัน เนื่องจากหากยื่นแบบล่าช้ากว่าที่กําหนดนั้นจะมีภาระค่าปรับและเงินเพิ่มเกิดขึ้นซึ่งเป็นจํานวนที่ไม่น้อย กรมสรรพากรจึงได้ดําเนินการจัดส่งเอกสารต่างๆ แจ้งไปถึงผู้ประกอบการล่วงหน้า (notification letter) โดยไม่ได้มีเป้าหมายในการจัดเก็บภาษีเฉพาะรายใดรายหนึ่งหรือโครงการใดโครงการหนึ่ง แต่เพื่อสร้างความเป็นธรรมให้กับผู้เสียภาษีทุกคนจะได้เตรียมข้อมูลเอกสารหลักฐานให้ครบถ้วน โดยผู้ประกอบการ(คนโสด) ที่มีรายได้ต่อปีถึงเกณฑ์ขั้นต่ําจํานวน ๖๐,๐๐๑ บาท ตามที่กฎหมายกําหนด มีหน้าที่ต้องยื่นแบบแสดงรายการภาษีทุกรายส่วนยื่นแบบฯ แล้วอาจไม่ต้องเสียภาษีเพราะได้สิทธิหักค่าใช้จ่ายและค่าลดหย่อนต่างๆ ตามที่กฎหมายกําหนด เช่น พ่อค้าแม่ค้าที่ขายสินค้าออนไลน์หรือสินค้าทั่วไป มีรายได้ทั้งปีไม่เกิน ๕๒๕,๐๔๙ บาท มีหน้าที่ยื่นแบบแต่เมื่อคํานวณแล้วไม่มีภาษีต้องเสีย เป็นต้น”
โฆษกกรมสรรพากร กล่าวเพิ่มเติมว่า “กรมสรรพากรได้ทําหน้าที่อย่างเต็มที่ และไม่อยากให้เกิดกรณีที่ประขาชนต้องเสียค่าปรับ เนื่องมาจากยื่นแบบเกินกําหนดเวลา เพราะจะเป็นการซ้ําเติมประชาชน โดยเฉพาะในช่วงเวลาเช่นนี้หากมีข้อสงสัยสามารถสอบถามเพิ่มเติมได้ที่ Tax Ambassador ณ สํานักงานสรรพากรทุกแห่งทั่วประเทศ หรือศูนย์สารนิเทศสรรพากร RD Intelligence Center ๑๑๖๑”
รัฐบาลไทย-ข่าวทำเนียบรัฐบาล-รัฐบาลเชิญชวน ลงทะเบียนโครงการเราเที่ยวด้วยกัน เฟส 3 รับ 2 ล้านสิทธิ เริ่มเที่ยว 15 ต.ค.
วันศุกร์ที่ 24 กันยายน 2564
รัฐบาลเชิญชวน ลงทะเบียนโครงการเราเที่ยวด้วยกัน เฟส 3 รับ 2 ล้านสิทธิ เริ่มเที่ยว 15 ต.ค.
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยรัฐบาลเชิญชวน ลงทะเบียนโครงการเราเที่ยวด้วยกัน เฟส 3 รับ 2 ล้านสิทธิ เริ่มเที่ยว 15 ต.ค.
เมื่อวันที่24ก.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่ารัฐบาลขอเชิญชวนประชาชนและผู้ประกอบการโรงแรมร้านอาหารการบริการท่องเที่ยวลงทะเบียนเข้าร่วมโครงการเราเที่ยวด้วยกันเฟส3ซึ่งเปิดให้ลงทะเบียนวันนี้เป็นวันแรกโดยโครงการเราเที่ยวด้วยกันเฟส3ให้สิทธิ2ล้านสิทธิเพื่อสนับสนุนการท่องเที่ยวของประชาชนโดยรัฐบาลสนับสนุนค่าโรงแรม40%ของราคาที่พักต่อห้องต่อคืนทั้งนี้ไม่เกิน3,000บาทต่อห้องต่อคืนสูงสุดไม่เกิน15ห้องหรือ15คืน,สนับสนุนคูปองอาหาร/ท่องเที่ยวมูลค่า600บาทต่อห้องต่อคืนให้กับประชาชนเมื่อcheck-inโรงแรมสําเร็จโดยคูปองอาหาร/ท่องเที่ยวสามารถใช้ได้ที่ร้านอาหารและสถานที่ท่องเที่ยวที่ร่วมโครงการโดยประชาชนชําระ60%และรัฐบาลสนับสนุนอีก40%ผ่านการตัดเงินจากคูปองพร้อมทั้งยังสนับสนุนค่าตั๋วเครื่องบิน40%ไม่เกิน2,000บาทหรือ3,000บาทตามเงื่อนไขของจังหวัดด้วย
น.ส.ไตรศุลีกล่าวว่าประชาชนสามารถลงทะเบียนรับสิทธิได้ที่เว็บไซต์เราเที่ยวด้วยกัน.comสําหรับผู้มีสิทธิเข้าร่วมโครงการต้องเป็นบุคคลสัญชาติไทยมีบัตรประจําตัวประชาชนอายุตั้งแต่18ปีบริบูรณ์ขึ้นไปณวันที่ลงทะเบียนโดยเมื่อลงทะเบียนรับสิทธิแล้วจะเปิดให้ลงทะเบียนจองที่พักโรงแรมในวันที่8ต.ค.2564ถึง23ม.ค.2565เริ่มเข้าพักได้ตั้งแต่วันที่15ต.ค.2564เป็นต้นไปและจะสิ้นสุดโครงการในวันที่31ม.ค.2565สําหรับประชาชนที่เคยลงทะเบียนโครงการเราเที่ยวด้วยกันเฟส1และ2แล้วไม่ต้องลงทะเบียนรับสิทธิใหม่สามารถใช้สิทธิที่คงเหลือต่อได้โดยเริ่มจองโรงแรม/ที่พักตั้งแต่วันที่8ต.ค. 64 - 23ม.ค. 65
น.ส.ไตรศุลีกล่าวว่าโครงการเราเที่ยวด้วยกันเฟส3ผ่านความเห็นชอบจากที่ประชุมคณะรัฐมนตรี(ครม.)เมื่อวัน21ก.ย.ที่ผ่านมาพร้อมกันนี้ยังมีโครงการทัวร์เที่ยวไทยเพื่อกระตุ้นเศรษฐกิจภาคการท่องเที่ยวและบริการในช่วงปลายปีโดยกระทรวงการท่องเที่ยวและกีฬาและการท่องเที่ยวแห่งประเทศไทยตั้งเป้าการท่องเที่ยวภายในประเทศปีนี้ว่าจะเกิดการเดินทางประมาณ90ล้านคน-ครั้งโดยไม่ต่ํากว่าปี2563สร้างรายได้4แสนล้านและคาดว่าโครงการเราเที่ยวด้วยกันและโครงการทัวร์เที่ยวไทยจะช่วยกระตุ้นเศรษฐกิจภาคการท่องเที่ยวได้เป็นอย่างดี
___________
รัฐบาลไทย-ข่าวทำเนียบรัฐบาล-โฆษก สธ.เผย “ไวรัสโควิด 19 ปรับตัวสู่โรคประจำถิ่น ข้อมูลองค์การอนามัยโลก (WHO) โควิด 19 โอมิครอน สายพันธุ์ BA.2 อาการไม่รุนแรง อาการใกล้เคียงโอมิครอนดั้งเดิมหรือ BA.1”
วันพุธที่ 23 กุมภาพันธ์ 2565
โฆษก สธ.เผย “ไวรัสโควิด 19 ปรับตัวสู่โรคประจําถิ่น ข้อมูลองค์การอนามัยโลก (WHO) โควิด 19 โอมิครอน สายพันธุ์ BA.2  อาการไม่รุนแรง อาการใกล้เคียงโอมิครอนดั้งเดิมหรือ BA.1”
โฆษกกระทรวงสาธารณสุข เผยข้อมูลล่าสุดจากองค์การอนามัยโลก ยืนยันโอมิครอนสายพันธุ์ BA.2 อาการไม่รุนแรงและไม่แตกต่างจากสายพันธุ์ BA.1 เดิม ย้ําแนวโน้มการติดเชื้อในไทยยังสูงขึ้น ขอให้เข้มมาตรการป้องกันตนเอง และรับวัคซีนเข็มกระตุ้นตามกําหนด
วันนี้ (23 กุมภาพันธ์ 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวถึงโรคโควิด 19 สายพันธุ์โอมิครอน ว่า องค์การอนามัยโลกเผยข้อมูลล่าสุดเมื่อวันที่ 22 กุมภาพันธ์ 2565 ว่า ไวรัสโควิด 19 สายพันธุ์โอมิครอน BA.2 แม้จะแพร่ระบาดได้ง่ายกว่าสายพันธุ์ BA.1 เดิม แต่จากการพิจารณาของคณะกรรมการผู้เชี่ยวชาญถึงข้อมูลตัวอย่างผู้ติดเชื้อสายพันธุ์ BA.2 จากหลายประเทศ ไม่พบความรุนแรงที่แตกต่างหรือมากไปกว่าสายพันธุ์ BA.1 แต่อย่างใด ข้อมูลนี้ช่วยลดความกังวลให้แก่ประเทศต่างๆ ที่สายพันธุ์ BA.2 กําลังแพร่ระบาดอย่างกว้างขวาง เช่น เดนมาร์ก เป็นต้น รวมถึงประเทศไทยที่พบว่าสายพันธุ์ BA.2 มีแนวโน้มเพิ่มสูงขึ้นเช่นกัน
นพ.รุ่งเรืองกล่าวต่อว่า ขณะนี้ข้อมูลของเชื้อไวรัสโควิด 19 สอดคล้องกับการปรับตัวเข้าสู่การเป็น “โรคประจําถิ่น หรือโรคติดต่อตามฤดูกาล” คือความรุนแรงลดลงมาก พบผู้เสียชีวิตน้อยกว่า 1 รายต่อผู้ติดเชื้อ 1,000 ราย และผู้ที่มีอาการรุนแรง น้อยกว่า 5 ราย จากผู้ป่วย 1,000 ราย อย่างไรก็ตาม สถานการณ์การติดเชื้อในประเทศไทยขณะนี้ยังมีแนวโน้มสูงขึ้น จึงขอให้ประชาชนยังคงมาตรการป้องกันตนเอง และเข้ารับวัคซีนโควิด 19 เข็มกระตุ้นตามกําหนด รวมทั้งขอความร่วมมือทุกภาคส่วนปฏิบัติตามมาตรการของกระทรวงสาธารณสุข
*************** 23 กุมภาพันธุ์ 2565
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจำวันที่ 5 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
วันอาทิตย์ที่ 5 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 4 จังหวัด ประจําวันที่ 5 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 5 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 1 สายทาง และไม่สามารถผ่านได้ 3 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 5 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร สามารถสัญจรผ่านได้ 1 สายทาง คือ สายทาง พท.2013 แยก ทล.41 (กม. ที่ 76+300) - บ้านใหม่ อําเภอควนขนุน และอําเภอเมือง จังหวัดพัทลุง น้ําท่วม 30 เซนติเมตร (ช่วง กม. ที่ 0+000 - 12+150) ทั้งนี้ แขวงทางหลวงชนบทพัทลุงได้มีการลําเลียงกระสอบทรายเพื่อช่วยเหลือประชาชนในพื้นที่ พร้อมเข้าช่วยเหลือประชาชนผู้ใช้รถที่มีรถเสียระหว่างทางอีกด้วย และไม่สามารถผ่านได้ 3 สายทาง แบ่งเป็น น้ําท่วมสูง 2 สายทาง (2 แห่ง) ทางขาด 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 80 เซนติเมตร (ช่วง กม. ที่ 3+000 - 11+200)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร โครงสร้างทางชํารุด (ช่วง กม. ที่ 5+400 - 5+450)
3. สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคมหากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-อนุมัติ! 13,026 ล้านบาท ดูแลผู้ป่วยโควิด และเยียวยาผู้เสียหายจากวัคซีน
วันพุธที่ 28 กรกฎาคม 2564
อนุมัติ! 13,026 ล้านบาท ดูแลผู้ป่วยโควิด และเยียวยาผู้เสียหายจากวัคซีน
....
ครม. อนุมัติกรอบวงเงิน 13,026 ล้านบาท ให้ สปสช. เพื่อเป็นค่าใช้จ่ายให้กับหน่วยบริการ สถานพยาบาลที่ให้บริการสาธารณสุขโรคโควิด-19 แก่ประชาชนกลุ่มเป้าหมายทุกสิทธิ จํานวน 3,508,060 ราย ในระหว่างเดือน ส.ค. – ก.ย. 64 ประกอบด้วย
1) กลุ่มเสี่ยงที่ได้รับการตรวจคัดกรองไวรัสโควิด-19 จํานวน 3,392,800 ราย
2) ผู้ป่วยโควิด-19 ที่ได้รับบริการสาธารณสุข จํานวน 114,500 ราย
3) ผู้ได้รับความเสียหายจากการฉีดวัคซีนโควิด-19 จํานวน 760 ราย
.
ข้อดีของโครงการดังกล่าว จะช่วยลดงบประมาณด้านการรักษาพยาบาลในภาพรวม เนื่องจากการให้บริการตรวจคัดกรองหรือป้องกันไม่ให้เกิดการติดโรค จะมีต้นทุนค่าใช้จ่ายน้อยกว่าการรักษาเมื่อป่วยแล้ว และยังเป็นหลักประกันทางสังคมด้านสุขภาพสําหรับประชาชนที่ได้รับผลกระทบจากการระบาดของโรคโควิด-19 อีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บัตรคนจน เฮ! ครม. อนุมัติโครงการซื้อเฟส 5 และ ผู้ต้องการความช่วยเหลือเป็นพิเศษ เฟส 3 วงเงินรวม 6,227.71 ล้านบาท
วันอังคารที่ 26 กรกฎาคม 2565
บัตรคนจน เฮ! ครม. อนุมัติโครงการซื้อเฟส 5 และ ผู้ต้องการความช่วยเหลือเป็นพิเศษ เฟส 3 วงเงินรวม 6,227.71 ล้านบาท
บัตรคนจน เฮ! ครม. อนุมัติโครงการซื้อเฟส 5 และ ผู้ต้องการความช่วยเหลือเป็นพิเศษ เฟส 3 วงเงินรวม 6,227.71 ล้านบาท
วันที่ 26 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี อนุมัติ โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 วงเงิน 5,336.8304 ล้านบาท และ โครงการเพิ่มกําลังซื้อให้แก่ผู้ต้องการความช่วยเหลือเป็นพิเศษระยะที่ 3 กรอบวงเงิน 890.8816 ล้านบาท เพื่อช่วยเหลือ เยียวยาและลดภาระค่าใช้จ่ายให้แก่กลุ่มผู้มีบัตรสวัสดิการแห่งรัฐและผู้ที่ต้องการความช่วยเหลือเป็นพิเศษในช่วงที่ยังมีการแพร่ระบาดของโรค โควิด-19 จํานวน 200 บาท/คน ในระยะเวลา 2 เดือน ตั้งแต่วันที่ 1 กันยายนถึง 31 ตุลาคม 2565 รวมทั้งสิ้น 400 บาทต่อคน เพื่อให้ประชาชนผู้มีรายได้น้อยและผู้ต้องการความช่วยเหลือพิเศษ สามารถดํารงชีวิตอยู่ได้ในภาวะวิกฤตในภาวะเศรษฐกิจที่ราคาสินค้าและค่าครองชีพปรับสูงขึ้นนี้
ทั้งนี้ รูปแบบการดําเนินการโครงการฯ จะเป็นการเพิ่มวงเงินซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่นและร้านค้าหรือผู้บริการที่เข้าร่วมโครงการคนละครึ่งระยะที่ 5 จํานวน 200 บาทต่อคนเป็นระยะเวลา 2 เดือนรวมทั้งสิ้น 400 บาทต่อคน โดยมีกลุ่มเป้าหมายในโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 จํานวนไม่เกิน 13,342,076 คน (ข้อมูล ณ 1 มิถุนายน 65) และโครงการเพิ่มกําลังซื้อให้แก่ผู้ต้องการความช่วยเหลือเป็นพิเศษระยะที่ 3 จํานวนไม่เกิน 2,227,204 คน (ข้อมูล ณ 1 เมษายน 65)
อย่างไรก็ตาม กระทรวงการคลัง โดยสํานักงานเศรษฐกิจการคลัง จะได้มีการปรับปรุงฐานข้อมูลกลุ่มเป้าหมายในโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 และโครงการเพิ่มกําลังซื้อให้แก่ผู้ต้องการความช่วยเหลือเป็นพิเศษ ระยะที่ 3 นี้ให้เป็นฐานข้อมูล ณ วันที่ 1 สิงหาคม 65 เพื่อให้จํานวนกลุ่มเป้าหมายของทั้ง 2 โครงการ สอดคล้องกับสภาพข้อเท็จจริงในปัจจุบันให้มากที่สุดด้วย
โฆษกประจําสํานักนายกรัฐมนตรี ยังกล่าวเพิ่มเติมว่า กลุ่มเป้าหมายราว 15 ล้านคน จากทั้ง 2 โครงการ จะได้รับการช่วยเหลือ เยียวยา และลดภาระค่าใช้จ่ายในการซื้อสินค้าจากร้านธงฟ้าฯ และซื้อสินค้าหรือรับบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 5 นอกจากช่วยทําให้มีคุณภาพชีวิตที่ดีขึ้น ยังเป็นการช่วยเหลือผู้ประกอบการในระบบเศรษฐกิจ ซึ่งจะมีส่วนสําคัญในการขับเคลื่อนเศรษฐกิจของประเทศด้วย
รัฐบาลไทย-ข่าวทำเนียบรัฐบาล-กรมศุลกากรประชุมเชิงปฏิบัติการ “ยุทธการกำแพงพระนคร” ปิดเส้นทางลักลอบขนยาเสพติดข้ามแดน ครั้งที่ 2
วันศุกร์ที่ 8 กรกฎาคม 2565
กรมศุลกากรประชุมเชิงปฏิบัติการ “ยุทธการกําแพงพระนคร” ปิดเส้นทางลักลอบขนยาเสพติดข้ามแดน ครั้งที่ 2
กรมศุลกากรเปิดการประชุมเชิงปฏิบัติการ “ยุทธการกําแพงพระนคร” (Narcotics Operation “Guardian”) ปิดเส้นทางลักลอบขนยาเสพติดข้ามแดน ครั้งที่ 2 ระหว่างศุลกากรไทยกับพาสีลาว เพื่อแลกเปลี่ยนข้อมูลข่าวสารพร้อมสร้างเครือข่ายทั้งในและต่างประเทศ
วันนี้ (8 กรกฎาคม 2565) กรมศุลกากรเปิดการประชุมเชิงปฏิบัติการ “ยุทธการกําแพงพระนคร” (Narcotics Operation “Guardian”) ปิดเส้นทางลักลอบขนยาเสพติดข้ามแดน ครั้งที่ 2 ระหว่างศุลกากรไทยกับพาสีลาว เพื่อแลกเปลี่ยนข้อมูลข่าวสารพร้อมสร้างเครือข่ายทั้งในและต่างประเทศ เป็นการปิดกั้นเส้นทางการลักลอบขนยาเสพติดบริเวณชายแดนไทย – ลาว ณ ห้องประชุมด่านศุลกากรมุกดาหาร อําเภอเมืองมุกดาหาร จังหวัดมุกดาหาร
นายพชร อนันตศิลป์ อธิบดีกรมศุลกากร เปิดเผยว่า การประชุมเชิงปฏิบัติการในครั้งนี้ เป็นครั้งที่ 2 ซึ่งครั้งที่ 1 เป็นการประชุมระหว่างไทย-มาเลเซีย และการประชุมครั้งนี้จะเป็นส่วนหนึ่งของปฏิบัติการ “ยุทธการกําแพงพระนคร” ซึ่งเป็นมาตรการของกรมศุลกากรในการปกป้องสังคม อีกทั้ง ศอ.ปส. มีคําสั่งแต่งตั้ง ที่ 11/2564 ลงวันที่ 3 ธันวาคม 2564 ให้อธิบดีกรมศุลกากรเป็นประธานคณะอนุกรรมการสกัดกั้นการลักลอบส่งออกและนําเข้ายาเสพติดผ่านช่องทางศุลกากร กรมศุลกากรจึงได้ดําเนินการโดยมอบหมายให้นายพงศ์เทพ บัวทรัพย์ รองอธิบดีกรมศุลกากร และนายถวัลย์ รอดจิตต์ ผู้อํานวยการกองสืบสวนและปราบปราม ดําเนินการจัดทําแผนปฏิบัติการ “ยุทธการกําแพงพระนคร” และได้ความร่วมมือจากศุลกากรมาเลเซีย สปป. ลาว กัมพูชา และเมียนมา รวมถึงหน่วยงานความมั่นคงตลอดจนหน่วยงานบังคับใช้กฎหมายที่เกี่ยวข้อง ดําเนินการจัดตั้งเครือข่ายประสานงาน แลกเปลี่ยนข้อมูลข่าวสารเกี่ยวกับยาเสพติด ตลอดจนการแลกเปลี่ยนความรู้ประสบการณ์การป้องกันและปราบปรามยาเสพติด เพื่อเป็นการสกัดกั้นการลักลอบขนส่งยาเสพติดตามแนวชายแดนไทยอย่างเป็นรูปธรรมและยั่งยืน
การประชุมเชิงปฏิบัติการ “ยุทธการกําแพงพระนคร” ปิดเส้นทางลักลอบขนยาเสพติดข้ามแดน ครั้งที่ 2 นายอภิชาติ ใจงาม รักษาการผู้เชี่ยวชาญด้านการสืบสวนและปราบปราม กองสืบสวนและปราบปราม เป็นหัวหน้าคณะผู้แทนกรมศุลกากร พร้อมทั้งนายปิติณัช ศรีธรา นายด่านศุลกากรมุกดาหาร และคณะ ประชุมหารือร่วมกับ Mr. Lamphong Xaythong, Head of International Friendship Bridge Laos-Thailand 2 Commander Police of Savanna Khet Province หัวหน้าคณะผู้แทน สปป. ลาว พร้อมคณะ และหน่วยงานที่ปฏิบัติงานสกัดกั้นการลักลอบขนส่งยาเสพติดในพื้นที่ภาคตะวันออกเฉียงเหนือของประเทศไทย ในประเด็นสถานการณ์การลักลอบขนส่งยาเสพติดในพื้นที่ชายแดนไทย-ลาว กรณีศึกษาการลักลอบขนส่งยาเสพติด ตลอดจนการแลกเปลี่ยนข้อมูลข่าวสารและสร้างเครือข่ายการประสานงานร่วมกัน
อธิบดีกรมศุลกากร กล่าวเพิ่มเติมว่า สําหรับการประชุมเชิงปฏิบัติการครั้งต่อไป จะจัดขึ้นในวันที่ 21 กรกฎาคม 2565 โดยเป็นการประชุมหารือร่วมระหว่างศุลกากรไทยกับศุลกากรกัมพูชา ณ ด่านศุลกากรอรัญประเทศ อําเภออรัญประเทศ จังหวัดสระแก้ว เพื่อเพิ่มประสิทธิภาพในการป้องกันและปราบปรามการลักลอบขนส่งยาเสพติดในพื้นที่ชายแดนไทยและประเทศเพื่อนบ้านต่อไป
รัฐบาลไทย-ข่าวทำเนียบรัฐบาล-“กอช. ชวนอาชีพอิสระ อายุ 50 ปีขึ้นไป ที่มีสิทธิ์วางแผนการออมกับ กอช. เพื่อรับเงินสมทบจากรัฐ สูงสุดปีละ 1,200 บาท”
วันจันทร์ที่ 18 กรกฎาคม 2565
“กอช. ชวนอาชีพอิสระ อายุ 50 ปีขึ้นไป ที่มีสิทธิ์วางแผนการออมกับ กอช. เพื่อรับเงินสมทบจากรัฐ สูงสุดปีละ 1,200 บาท”
กองทุนการออมแห่งชาติ (กอช.) เชิญชวนผู้ประกอบอาชีพอิสระอายุ 50 ปีขึ้นไป ผู้สิทธิ์สมัครเป็นสมาชิก กอช. รับเงินสมทบสูงสุด 1,200 บาทต่อปี เพียงตรวจสอบสิทธิ์และคุณสมบัติก่อนสมัครสมาชิกที่ไลน์แอด กอช. “@nsf.th” หรือแอปฯ “กอช.” สอบถามโทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระที่มีอายุ 50 ปีขึ้นไป พ่อค้าแม่ค้าออนไลน์ ชาวไร่ชาวนา เกษตรกร รับจ้างทั่วไป ผู้สิทธิ์สมัครเป็นสมาชิก กอช. วางแผนการออมเงินเพื่อสร้างความมั่นคงในอนาคต โดยออมกับ กอช. เดือนละ 100 บาท ได้รับเงินสมทบจากรัฐในเดือนถัดไป 100 บาท ถ้าสมาชิกที่มีกําลังในการออมสามารถออมสูงสุดไม่เกินปีละ 13,200 บาท จะได้รับเงินสมทบจากรัฐสูงสุดไม่เกิน 1,200 บาทต่อปี หรือซึ่งเงินสมทบที่ได้คิดเทียบเป็นดอกเบี้ยเงินฝากประจําธนาคารประมาณร้อยละ 9 ต่อปี ถ้าออมครบ 10 ปี เมื่ออายุ 60 ปี จะได้รับเงินคืนเป็นบํานาญรายเดือนไปตลอดชีพ
สําหรับผู้ที่สนใจสามารถสมัครหรือส่งเงินออมสะสมได้ที่ไลน์แอด กอช. “@nsf.th” หรือ แอปพลิเคชัน กอช. ที่หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้านหรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น บิ๊กซี เทสโก้โลตัส ไปรษณีย์ไทย ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ก.แรงงาน จัดอบรม 10 หลักสูตร ส่งเสริมการท่องเที่ยวระเบียงเศรษฐกิจภาคใต้ (ชุมพร ระนอง สุราษฎร์ธานี นครศรีธรรมราช) ตั้งเป้าฝึกทักษะแรงงานกว่า 800 คน
วันเสาร์ที่ 30 เมษายน 2565
ก.แรงงาน จัดอบรม 10 หลักสูตร ส่งเสริมการท่องเที่ยวระเบียงเศรษฐกิจภาคใต้ (ชุมพร ระนอง สุราษฎร์ธานี นครศรีธรรมราช) ตั้งเป้าฝึกทักษะแรงงานกว่า 800 คน
.....
กระทรวงแรงงาน เผยว่าการพัฒนาพื้นที่ระเบียงเศรษฐกิจภาคใต้ (Southern Economic Corridor: SEC) อย่างยั่งยืน เป็นการพัฒนาเศษฐกิจในพื้นที่เศรษฐกิจใหม่ และทางออกทางทะเลของภาคใต้ตอนบน 4 จังหวัด คือ ชุมพร ระนอง สุราษฎร์ธานี และ นครศรีธรรมราช จึงจําเป็นต้องมีแรงงานที่มีทักษะความรู้ความสามารถ รองรับกับการพัฒนาดังกล่าว
.
ดังนั้น กรมพัฒนาฝีมือแรงงาน จึงเร่งดําเนินการฝึกทักษะให้แก่แรงงานทุกกลุ่ม ประมาณ 800 คน ผ่านหน่วยงานในสังกัดที่อยู่ในพื้นที่ระเบียงเศรษฐกิจภาคใต้ตอนบนประกอบด้วย
.
-สถาบันพัฒนาฝีมือแรงงาน 11 สุราษฎร์ธานี
-สถาบันพัฒนาฝีมือแรงงาน 22 นครศรีธรรมราช
-สํานักงานพัฒนาฝีมือแรงงานระนอง
-สํานักงานพัฒนาฝีมือแรงงานชุมพร
.
โดยจัดฝึกอบรมทักษะในหลักสูตรที่เกี่ยวกับการรองรับการท่องเที่ยว ดังนี้
.
1.ภาษาอังกฤษเพื่อการสื่อสารสําหรับพนักงานโรงแรม
2.การยกระดับคุณภาพงานบริการที่เป็นเลิศ
3.การทําเบเกอรี่ บาริสต้ามืออาชีพ
4.การแปรรูปอาหารทะเล
5.การนวดอโรมา
6.นวดฝ่าเท้าเพื่อสุขภาพ นักส่งเสริมสุขภาพแบบองค์รวม สปาตะวันตก (หัตถบําบัด)
7.การสร้างอินโฟกราฟิกส์เพื่อธุรกิจท่องเที่ยวและบริการ
8.การท่องเที่ยววิถีไทยในชุมชนยุค Thailand 4.0
9.การประกอบธุรกิจร้านกาแฟ
10.การจัดการด้านอาหารและโภชนาการบนเรือ
.
ผู้สนใจเข้ารับการฝึกอบรมในหลักสูตรอื่น ๆ นอกเหนือจากโครงการดังกล่าว สามารถดูหลักสูตรเปิดฝึกอบรมได้ที่เว็บไซต์ www.dsd.go.th หัวข้อ กําหนดการฝึกอบรม
.
และสามารถติดต่อสอบถามได้ที่สถาบันพัฒนาฝีมือแรงงาน สํานักงานพัฒนาฝีมือแรงงาน ทุกแห่งทั่วประเทศ หรือ สายด่วน 1506 กด 4
.
อ่านเพิ่มเติม คลิก https://www.thaigov.go.th/news/contents/details/53911
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ยินดีและให้กำลังใจบอลไทย ทีมช้างศึก เข้าสู่รอบชิงชนะเลิศการแข่งขันฟุตบอลชิงแชมป์อาเซียน AFF Suzuki Cup 2020
วันจันทร์ที่ 27 ธันวาคม 2564
นายกฯ ยินดีและให้กําลังใจบอลไทย ทีมช้างศึก เข้าสู่รอบชิงชนะเลิศการแข่งขันฟุตบอลชิงแชมป์อาเซียน AFF Suzuki Cup 2020
โฆษกรัฐบาลเผย นายกฯ ยินดีและให้กําลังใจบอลไทย ทีมช้างศึก เข้าสู่รอบชิงชนะเลิศการแข่งขันฟุตบอลชิงแชมป์อาเซียน AFF Suzuki Cup 2020
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกยินดีกับทีมชาติไทย และชื่นชมการแข่งขัน แม้ว่าจะเสมอทีมชาติเวียดนาม ด้วยประตู 0 ต่อ 0 ในการแข่งขันฟุตบอลชิงแชมป์อาเซียน AFF Suzuki Cup 2020 (ฟุตบอล เอเอฟเอฟ ซูซูกิ คัพ 2020) ที่ประเทศสิงคโปร์ รอบรองชนะเลิศ นัดที่ 2ซึ่งนับเป็นความสําเร็จหลังจากชนะทีมชาติเวียดนามในรอบรองชนะเลิศ นัดแรก ด้วยประตู 2-0 เมื่อวันที่ 23 ธันวาคม 2564 เอาชนะแชมป์เก่าอย่างเวียดนามด้วยคะแนนรวมสองนัด 2 – 0
โฆษกรัฐบาลกล่าวว่า นายกรัฐมนตรียินดีกับทีมชาติไทย สามารถเข้ารอบชิงชนะเลิศ ไปแข่งกับอินโดนีเซีย ในวันที่ 29 ธันวาคม 2564 นัดที่ 1 และวันที่ 1 มกราคม 2565 นัดที่ 2 และจะเป็นกําลังใจให้ทีมช้างศึกในการแข่งขันต่อไปด้วย ทั้งนี้ โฆษกรัฐบาลกล่าวเชิญชวนชาวไทยร่วมเป็นกําลังใจให้ทีมชาติไทยในการแข่งขันรอบชิงชนะเลิศที่กําลังจะมาถึงด้วย
รัฐบาลไทย-ข่าวทำเนียบรัฐบาล-กทพ. เตรียมปรับปรุงกายภาพหน้าด่านเก็บค่าผ่านทางพิเศษด่านสุขาภิบาล 5-1 ด่านสุขาภิบาล 5-2 และด่านจตุโชติ ทางพิเศษฉลองรัช เพื่อรองรับระบบเก็บค่าผ่านทางพิเศษ M-Flow
วันพุธที่ 29 ธันวาคม 2564
กทพ. เตรียมปรับปรุงกายภาพหน้าด่านเก็บค่าผ่านทางพิเศษด่านสุขาภิบาล 5-1 ด่านสุขาภิบาล 5-2 และด่านจตุโชติ ทางพิเศษฉลองรัช เพื่อรองรับระบบเก็บค่าผ่านทางพิเศษ M-Flow
...
การทางพิเศษแห่งประเทศไทย (กทพ.) กระทรวงคมนาคม เตรียมปรับปรุงกายภาพหน้าด่านเก็บค่าผ่านทางพิเศษ 3 ด่าน เพื่อรองรับระบบเก็บค่าผ่านทางพิเศษ M-Flow บนทางพิเศษในระยะที่ 1 ระหว่างวันที่ 10 มกราคม - 5 มีนาคม 2565
กทพ. ได้ดําเนินการระบบเก็บค่าผ่านทางพิเศษอัตโนมัติแบบไม่มีไม้กั้น (Multi - Lane Free Flow) หรือ M-Flow ตามนโยบายของกระทรวงคมนาคม โดยร่วมกับกรมทางหลวงและหน่วยงานที่เกี่ยวข้องบูรณาการให้เป็นไปในรูปแบบและมาตรฐานเดียวกัน (Single Platform System) ทั้งนี้ ในส่วนของ กทพ. ได้กําหนดการดําเนินงานเป็น 3 ระยะ คือ ระยะที่ 1 ทางพิเศษฉลองรัช จํานวน 3 ด่าน ระยะที่ 2 ทางพิเศษฉลองรัช ทางพิเศษบูรพาวิถี และทางพิเศษกาญจนาภิเษก รวม 60 ด่าน และระยะที่ 3 ทางพิเศษเฉลิมมหานคร ทางพิเศษศรีรัช ทางพิเศษศรีรัช - วงแหวนรอบนอก และทางพิเศษอุดรรัถยา รวม 72 ด่าน โดยขณะนี้ได้ติดตั้งอุปกรณ์ของระบบเก็บค่าผ่านทางพิเศษ M-Flow รวมทั้งพัฒนาซอฟต์แวร์และการเชื่อมต่อระบบ M-Flow กับ Single Platform System ของกรมทางหลวง มีความก้าวหน้าการดําเนินงานร้อยละ 48.89 (ข้อมูล ณ วันที่ 28 ธันวาคม 2564) และเตรียมปรับปรุงกายภาพหน้าด่านเก็บค่าผ่านทางพิเศษ ทางพิเศษฉลองรัช เพื่อรองรับระบบเก็บค่าผ่านทางพิเศษ M-Flow บนทางพิเศษในระยะที่ 1 จํานวน 3 ด่าน ประกอบด้วย ด่านสุขาภิบาล 5-1 ด่านสุขาภิบาล 5-2 และด่านจตุโชติ ตามลําดับ ช่วงระหว่างวันที่ 10 มกราคม - มีนาคม 2565 ดังนี้
1. ด่านสุขาภิบาล 5-1 ระหว่างวันที่ 10 - 30 มกราคม 2565
2. ด่านสุขาภิบาล 5-2 ระหว่างวันที่ 24 มกราคม - 13 กุมภาพันธ์ 2565
3. ด่านจตุโชติ ระหว่างวันที่ 24 มกราคม - 5 มีนาคม 2565
ทั้งนี้ กทพ. จะติดตั้งป้ายประชาสัมพันธ์ ป้ายสัญญาณจราจรบริเวณหน้าด่านเก็บค่าผ่านทางพิเศษดังกล่าว และประชาสัมพันธ์ผ่านสื่อต่าง ๆ ให้ผู้ใช้ทางพิเศษได้รับทราบล่วงหน้า กทพ. ขออภัยในความไม่สะดวกมา ณ ที่นี้ สามารถสอบถามรายละเอียดเพิ่มเติมได้ที่ ศูนย์บริการข้อมูลผู้ใช้ทางพิเศษ EXAT Call Center โทร 1543 ตลอด 24 ชั่วโมง “M-Flow สะดวก ง่าย ชีวิตก็มีความสุขได้มากขึ้น เพิ่มเวลาความสุขของปลายทางด้วย M-Flow”
รัฐบาลไทย-ข่าวทำเนียบรัฐบาล-กรมการขนส่งทางบกเตือน การซื้อขายรถมือสองไม่ควรซื้อขายด้วยวิธีการโอนลอย เสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
วันอังคารที่ 1 กุมภาพันธ์ 2565
กรมการขนส่งทางบกเตือน การซื้อขายรถมือสองไม่ควรซื้อขายด้วยวิธีการโอนลอย เสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า ปัญหาการหลอกลวงประชาชนโดยนํารถสวมทะเบียนมาหลอกขายมักเกิดขึ้นกับการซื้อขายรถมือสองด้วย “วิธีการโอนลอย” เป็นการดําเนินการโอนรถโดยในแบบคําขอโอนมีเพียงชื่อผู้โอน (ชื่อเจ้าของรถ) และยังไม่มีการกรอกชื่อผู้รับโอนหรือกรอกแล้วแต่ยังไม่ไปจดแจ้งการโอนให้เรียบร้อยและผู้ซื้อหรือผู้รับโอนไม่นํารถไปดําเนินการตรวจสภาพรถด้วยตนเองตามขั้นตอนของกรมการขนส่งทางบก (ขบ.) ซึ่งทําให้เกิดช่องว่างให้กลุ่มมิจฉาชีพนํารถโจรกรรมมาหลอกขายได้โดยง่าย ดังนั้น เพื่อความปลอดภัยและพิทักษ์สิทธิของประชาชน ขบ. แนะนําให้ผู้ซื้อรถดําเนินการโอนรถด้วยตนเองและตรวจสอบหลักฐานเกี่ยวกับตัวรถโดยละเอียดก่อนทําการซื้อขาย ทั้งนี้ ขบ. ได้กําชับเจ้าหน้าที่ให้เข้มงวดกวดขันการตรวจสภาพรถตามรายการที่กําหนดทุกคัน เพื่อป้องกันไม่ให้รถผิดกฎหมายดําเนินการทางทะเบียนได้โดยเด็ดขาด ซึ่งเมื่อเจ้าหน้าที่ตรวจพบจะมีการระงับการดําเนินการทางทะเบียนที่ไม่ถูกต้องทันที
รองอธิบดีกรมการขนส่งทางบก กล่าวเพิ่มเติมว่า ในการซื้อ - ขาย รถมือสองทุกครั้ง ทั้งผู้ซื้อหรือผู้ขายต้องตรวจสอบแหล่งที่มาของรถ ตรวจสอบหลักฐานทะเบียนรถให้ครบถ้วนเพื่อการซื้อขายที่ถูกต้องโดยเฉพาะสมุดคู่มือรถฉบับจริงที่มีชื่อเจ้าของรถเลขตัวถังเลขเครื่องยนต์สีรถต้องถูกต้องตรงกับรถคันที่จะซื้อขายทุกรายการตรวจสอบว่ามีการชําระภาษีรถประจําปีครบถ้วนถูกต้องหรือไม่พร้อมนํารถเข้าตรวจสภาพและดําเนินการตามขั้นตอนโอนทางทะเบียนรถ ณ สํานักงานขนส่งที่รถจดทะเบียนด้วยตนเองในทันที ไม่ควรซื้อ - ขายด้วยวิธีการโอนลอยหรือการมอบอํานาจให้ผู้ซื้อหรือผู้ขายดําเนินการแทน เนื่องจากการซื้อ - ขายรถด้วยวิธีการโอนลอยโดยไม่ดําเนินการโอนทางทะเบียนให้ถูกต้องในทันที อาจก่อปัญหาให้ทั้งผู้ซื้อและผู้ขาย เช่น เอกสารหลักฐานประกอบการดําเนินการหมดอายุซึ่งจะทําให้ไม่สามารถดําเนินการทางทะเบียนได้หรือกรณีที่ผู้ซื้อไม่ดําเนินการชําระภาษีรถประจําปีหรือรถเกิดอุบัติเหตุยังคงปรากฏชื่อผู้ขายหรือเจ้าของรถเดิมทางทะเบียนเจ้าของรถรายเดิมยังคงมีส่วนรับผิดชอบกับความผิดนั้น ๆ ขณะที่การไม่ดําเนินการโอนทางทะเบียนทําให้ผู้ซื้อไม่อาจตรวจสอบความถูกต้องของรถได้โดยสมบูรณ์ ดังนั้น การซื้อ - ขาย รถมือสองทุกครั้งควรดําเนินการทางทะเบียนกับ ขบ. ให้ถูกต้องด้วยตนเองในทันที เพื่อความปลอดภัย สบายใจทั้งผู้ซื้อและผู้ขายมั่นใจได้ว่ารถที่ซื้อนั้นเป็นรถที่ถูกต้องตามกฎหมาย
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ยินดีผลสำเร็จการเยือนซาอุฯ อย่างเป็นทางการ ถือเป็นการเดินทางครั้งประวัติศาสตร์ ต่อยอดสร้างโอกาสความร่วมมือทุกด้านทั้งการค้า การลงทุน แรงงาน และท่องเที่ยว
วันพุธที่ 26 มกราคม 2565
​โฆษกรัฐบาล เผย นายกฯ ยินดีผลสําเร็จการเยือนซาอุฯ อย่างเป็นทางการ ถือเป็นการเดินทางครั้งประวัติศาสตร์ ต่อยอดสร้างโอกาสความร่วมมือทุกด้านทั้งการค้า การลงทุน แรงงาน และท่องเที่ยว
สั่งการรัฐมนตรีที่เกี่ยวข้องทํางานทันทีให้เห็นผลเป็นรูปธรรม
วันนี้ (26 ม.ค. 2565) ภายหลังการเดินทางเยือนซาอุดีอาระเบียอย่างเป็นทางการ ระหว่างวันที่ 25 – 26 มกราคม 2565 ตามคําเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรีและรัฐมนตรีว่าการกระทรวงกลาโหมซาอุดีอาระเบียนายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของหน่วยงานที่เกี่ยวข้องของไทยที่ได้ปฏิบัติตามนโยบายของนายกรัฐมนตรีจนนํามาซึ่งความสําเร็จในการเดินทางครั้งประวัติศาสตร์ครั้งนี้ โดยการเยือนครั้งนี้เป็นการเยือนในระดับผู้นํารัฐบาลระหว่างสองประเทศเป็นครั้งแรกในรอบกว่า 30 ปี และได้รับการต้อนรับอย่างสมเกียรติ ยิ่งใหญ่
โดยบรรยากาศในการหารือ เจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรีและรัฐมนตรีว่าการกระทรวงกลาโหมซาอุดีอาระเบีย ทรงให้ความเป็นกันเอง นายกรัฐมนตรียินดีที่การเยือนในครั้งนี้ประสบความสําเร็จสูงสุดในการเปิดศักราชใหม่ของความสัมพันธ์ระหว่างไทยกับซาอุดีอาระเบีย รวมทั้งเชื่อมั่นว่าการฟื้นฟูความสัมพันธ์ทวิภาคีระหว่างสองราชอาณาจักรจะต่อยอด นํามาซึ่งผลประโยชน์ร่วมกันของทั้งสองฝ่ายอย่างรอบด้าน และในทุกระดับ
ในขณะที่การพบปะพูดคุยกับชุมชนไทยและนักศึกษาไทยนั้น เป็นไปด้วยความเป็นกันเอง โดย นายกฯ ได้กล่าวขอให้ทุกคนร่วมกันเดินหน้าสู่ศักราชใหม่ของความสัมพันธ์ร่วมกัน รัฐบาลต้องการให้ความสัมพันธ์ทวิภาคีที่พัฒนาขึ้นนี้ ประชาชนทุกคนได้รับประโยชน์ร่วมกัน ทุกคนที่มาร่วมในวันนี้ถือเป็นมีส่วนสําคัญ เพราะถือเป็นวันประวัติศาสตร์ พร้อมย้ําถึงความมุ่งมั่นของรัฐบาลที่จะดูแลคนไทยในซาอุดีอาระเบียทุกคน
โฆษกรัฐบาลฯ กล่าวอีกว่า การเดินทางเยือนครั้งนี้ถือเป็นครั้งประวัติศาสตร์ ความสัมพันธ์ทวิภาคีที่ส่งผลให้เกิดโอกาสด้านการค้าการลงทุน แรงงาน การท่องเที่ยวมากมายตามมา นายกฯ ขอบคุณความพยายามและการทํางานของหน่วยงานที่เกี่ยวข้องทุกฝ่าย เพื่อฟื้นฟูความไว้เนื้อเชื่อใจและความสัมพันธ์ฉันมิตรระหว่างกันจนเป็นผลสําเร็จ เห็นได้จากความสําเร็จจากการเยือนที่ผ่านมา โดย นายกฯ ได้สั่งการทันทีให้รัฐมนตรีที่ร่วมเดินทาง และหน่วยงานที่เกี่ยวข้องให้ดําเนินการทันทีจัดตั้งกลไกการปรึกษาหารือ และประสานงานอย่างใกล้ชิด เพื่อเดินหน้าความสัมพันธ์และความร่วมมือทวิภาคีในสาขายุทธศาสตร์ที่สําคัญให้เป็นผล และเกิดเป็นรูปธรรมโดยเร็วต่อไป
รัฐบาลไทย-ข่าวทำเนียบรัฐบาล-อภ. ยืนยัน ATK แจกฟรี ผ่านทดสอบ ได้มาตรฐาน เริ่มทยอยจัดส่งแล้ว
วันศุกร์ที่ 17 กันยายน 2564
อภ. ยืนยัน ATK แจกฟรี ผ่านทดสอบ ได้มาตรฐาน เริ่มทยอยจัดส่งแล้ว
....
องค์การเภสัชกรรม เผย ATK แจกฟรี สําหรับประชาชนกลุ่มเสี่ยง ผ่านการทดสอบคุณภาพจาก รพ. รามาธิบดี พบว่ามีคุณภาพตามเกณฑ์การทดสอบหรือวิเคราะห์ชุดตรวจและน้ํายาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) แบบตรวจหาแอนติเจน ของสํานักงานคณะกรรมการอาหารและยา และข้อกําหนด TOR
.
พร้อมขนส่ง ATK แบบควบคุมอุณหภูมิ และสภาพแวดล้อมต่าง ๆ ตามหลักเกณฑ์และวิธีการที่ดีในการกระจายเครื่องมือแพทย์ ไปยังหน่วยบริการทั่วประเทศ
.
ขอประชาชนที่นํา ATK ไปใช้งานด้วยตนเอง ปฏิบัติตามคู่มือการใช้งาน หากยังไม่เปิดใช้ ต้องเก็บในที่แห้งและเย็น อุณหภูมิระหว่าง 4 - 30 องศาเซลเซียส เพื่อให้ ATK มีประสิทธิภาพในการทดสอบได้อย่างถูกต้อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 25 สิงหาคม 2564 พบพนักงานติดเชื้อไวรัส COVID-19 จำนวน 13 ราย
วันพุธที่ 25 สิงหาคม 2564
ประกาศ​ ขสมก.​ ประจําวันที่ 25 สิงหาคม 2564 พบพนักงานติดเชื้อไวรัส COVID-19 จํานวน 13 ราย
ประกาศ​ ขสมก.​ ประจําวันที่ 25 สิงหาคม 2564 พบพนักงานติดเชื้อไวรัส COVID-19 จํานวน 13 ราย
1)​ พนักงานขับรถโดยสารธรรมดา สาย 11 เพศชาย อายุ 38 ปี
2)​ พนักงานขับรถโดยสารธรรมดา สาย 178 เพศชาย อายุ 50 ปี
3)​ นายท่าอู่มีนบุรี เขตการเดินรถที่ 2 เพศชาย อายุ 59 ปี
4)​ พนักงานขับรถโดยสารธรรมดา สาย 59 เพศชาย อายุ 33 ปี
5)​ พนักงานขับรถโดยสารธรรมดา สาย 62 เพศชาย อายุ 60 ปี (ปัจจุบันปฏิบัติหน้าที่นายท่าปล่อยรถโดยสาร สาย 67 และ 519 ณ อู่ใต้ทางด่วนสาธุประดิษฐ์)
6)​ พนักงานขับรถโดยสารปรับอากาศ สาย 76 เพศชาย อายุ 47 ปี
7)​ พนักงานเก็บค่าโดยสารรถปรับอากาศ สาย 76 เพศหญิง อายุ 21 ปี
8)​ พนักงานเก็บค่าโดยสารรถธรรมดา สาย 3 เพศชาย อายุ 22 ปี
9)​ พนักงานเก็บค่าโดยสารรถธรรมดา สาย 68 เพศหญิง อายุ 51 ปี
10)​ พนักงานขับรถโดยสารธรรมดา สาย 178 เพศหญิง อายุ 38 ปี
11)​ พนักงานขับรถโดยสารธรรมดา สาย 156 เพศชาย อายุ 35 ปี
12)​ พนักงานเก็บค่าโดยสารรถปรับอากาศ สาย 4 เพศหญิง อายุ 43 ปี
13)​ พนักงานขับรถโดยสารธรรมดา สาย 80ก เพศชาย อายุ 42 ปี
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการ กอช. ภายในกระทรวงอุตสาหกรรม
วันพุธที่ 23 กุมภาพันธ์ 2565
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการ กอช. ภายในกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการ กอช.ภายในกระทรวงอุตสาหกรรม
วันนี้ (23 กุมภาพันธ์ 2565) เวลา 14.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม นายทาวัณ ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะกรรมการฯ เข้าร่วมประชุมเตรียมการ ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โปรแกรม Zoom
ที่ประชุมได้ร่วมกันพิจารณา ร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2564-2570) มาตรการส่งเสริมการอยู่ร่วมกันระหว่างชุมชนและอุตสาหกรรมด้วยการพัฒนาเมืองอุตสาหกรรมเชิงนิเวศ การแก้ไขปัญหาอุปสรรคด้านกฎหมายที่มีต่อการพัฒนาอุตสาหกรรม มาตรการส่งเสริมการผลิตและใช้ประโยชน์พลังงานหมุนเวียนจากวัสดุเหลือใช้ทางการเกษตรและก๊าซชีวภาพในอุตสาหกรรมเกษตร (อ้อยมันสําปะหลัง และปาล์มน้ํามัน) ตามโมเดลเศรษฐกิจ BCG และแนวการพัฒนาเกษตรอุตสาหกรรม
รัฐบาลไทย-ข่าวทำเนียบรัฐบาล-สป. จัด “สัมมนาสื่อสารมวลชนเครือข่ายสีขาว สป.” New Normal ชีวิตวิถีใหม่ เพื่อความมั่นคง และประโยชน์ส่วนรวมของประเทศชาติ
วันศุกร์ที่ 27 สิงหาคม 2564
สป. จัด “สัมมนาสื่อสารมวลชนเครือข่ายสีขาว สป.” New Normal ชีวิตวิถีใหม่ เพื่อความมั่นคง และประโยชน์ส่วนรวมของประเทศชาติ
สํานักเลขานุการ สํานักงานปลัดกระทรวงกลาโหม จัดอบรมสัมมนาสื่อสารมวลชนเครือข่ายสีขาว สป.
โดยเป็นสัมมนาเชิงปฏิบัติการผ่านระบบออนไลน์ ในรูปแบบการประชุมผ่านระบบ Zoom เนื่องจากการแพร่ระบาดของไวรัสโคโรน่า ๒๐๑๙ (Covid-19) ในปัจจุบันที่ยังคงทวีความรุนแรง เพื่อให้เป็นไปตามนโยบายของรัฐบาลที่ได้ประกาศมาตรการลดจํานวนผู้ร่วมทํากิจกรรมรวมถึงให้มีการเดินทางเท่าที่จําเป็น โดยการจัดสัมมนาดังกล่าวนี้จัดขึ้น ๔ วันด้วยกันแบ่งเป็นวันละ ๓ ชม. ซึ่งในแต่ละวันจะมีการแบ่งกลุ่มสัมมนาและเปิดโอกาสให้ผู้เข้าร่วมการอบรมได้อภิปรายแลกเปลี่ยนข้อมูล ความรู้ นํามาสรุปเป็นเอกสารเพื่อนําไปใช้ประโยชน์ต่อไป โดยมีผู้เข้าร่วมอบรมสัมมนา ประกอบด้วย สื่อสารมวลชน เครือข่ายสถานีวิทยุสีขาว สป. ทุกภูมิภาคทั่วประเทศ จํานวน ๓๐๐ สถานี โดยมีหัวข้อการอบรมสัมมนา ดังนี้
หัวข้อ สถาบันพระมหากษัตริย์กับการแก้ปัญหาการแพร่ระบาดของไวรัสโคโรน่า (Covid-19) โดย พันเอก วันชนะ สวัสดี รองโฆษกกระทรวงกลาโหม หัวข้อ การรณรงค์ความร่วมมือด้านสิ่งแวดล้อม ในการจัดการน้ํามันทําอาหารใช้แล้วอย่างเป็นระบบ เพื่อนําไปผลิตเป็นพลังงานทดแทนตามรอยพ่อ โดย คุณธนวัฒน์ ลินจงสุบงกช กรรมการบริหาร บจก.ธนโชคกรุ๊ป และ คุณสุดารัตน์ ภู่สุวรรณ์ กรรมการผู้จัดการ หจก.ปลูกยิ้ม หัวข้อ บทบาทและอนาคตของสถานีวิทยุทดลองออกอากาศ โดย ดร.ธนากร ศรีสุกใส ผู้จัดการกองทุนพัฒนาสื่อปลอดภัยและสร้างสรรค์ หัวข้อ แนวทางและจริยธรรมในการนําเสนอข้อมูลข่าวสารในสภาพของสังคมที่มีความขัดแย้งในเรื่องแนวคิดและการแบ่งฝ่าย เพื่อการเป็นสื่อที่มีความรับผิดชอบต่อผลประโยชน์ส่วนรวมของประเทศชาติ โดย นายภมรพล พระลับรักษา นักวิเคราะห์และออกแบบระบบ Data Science Service Co.,Ltd. และ นางสาวโสภา ฦาชา ผู้จัดการ หจก.พี พี เนอสร์ซิ่งเซอร์วิสแคร์
ทั้งนี้ เพื่อเป็นการเสริมสร้างและขยายผลเครือข่ายสีขาวเพื่อความมั่นคงของสํานักงานปลัดกระทรวงกลาโหม ให้มีความเข้มแข็งและร่วมเผยแพร่ข้อมูลให้กับสํานักงานปลัดกระทรวงกลาโหม ได้อย่างมีประสิทธิภาพ จึงจําเป็นต้องพัฒนาความเป็นเครือข่ายให้เกิดความรู้ ความเข้าใจในการสื่อสาร ข้อมูลข่าวสารไปสู่ประชาชนทั่วประเทศอย่างต่อเนื่อง โดยคํานึงถึงประโยชน์ส่วนรวมของประเทศชาติ รวมถึงสถาบันด้วยความถูกต้องและเหมาะสม มีความรู้ความเข้าใจในงานความมั่นคง เพื่อการรณรงค์แก้ปัญหาสําคัญต่าง ๆ อย่างเป็นระบบ
รัฐบาลไทย-ข่าวทำเนียบรัฐบาล-ศบค. ปรับโซนสีใหม่ พื้นที่สีเหลือง 65 จว. สีฟ้า 12 จว. ยกเลิก Test & Go - ตรวจ RT-PCR (ผู้รับวัคซีนครบ) เริ่ม 1 พ.ค. 65
วันศุกร์ที่ 22 เมษายน 2565
ศบค. ปรับโซนสีใหม่ พื้นที่สีเหลือง 65 จว. สีฟ้า 12 จว. ยกเลิก Test & Go - ตรวจ RT-PCR (ผู้รับวัคซีนครบ) เริ่ม 1 พ.ค. 65
.....
ที่ประชุม ศบค. (22 เม.ย. 65) เห็นชอบการปรับระดับพื้นที่สถานการณ์ (โซนสี) ทั่วประเทศ เหลือเพียงพื้นที่เฝ้าระวังสูง (สีเหลือง) 65 จังหวัด และพื้นที่นําร่องท่องเที่ยว (สีฟ้า) 12 จังหวัด โดยเพิ่ม จ.สงขลา และระยอง พร้อมปรับมาตรการบริโภคเครืองดื่มแอลกอฮอล์ในร้านอาหารที่ผ่าน SHA+/ Thai Stop COVID 2 Plus/ มาตรการ COVID Free Setting ได้ไม่เกิน 24.00 น. และมาตรการทํางานที่บ้าน (Work from home) ให้เป็นไปตามความเหมาะสม
.
สําหรับมาตรการเดินทางเข้าราชอาณาจักร จะมีการยกเลิกระบบ Test and Go แต่ยังคงต้องลงทะเบียนผ่าน Thailand Pass โดยผู้ที่ฉีดวัคซีนครบตามเกณฑ์ ไม่ต้องตรวจ RT-PCR เมื่อเดินทางมาถึง (แนะตรวจ ATK ระหว่างพํานักในไทย) ส่วนผู้ไม่ได้รับวัคซีน/รับวัคซีนไม่ครบ ให้ยื่นผลตรวจ RT-PCR ไม่เกิน 72 ชม. ก่อนเดินทางถึงประเทศไทย หรือกักตัวตามระบบ AQ โดยตรวจ RT-PCR วันที่ 4 - 5 เริ่ม 1 พ.ค. 65 เป็นต้นไป
.
อ่านเพิ่มเติม คลิกhttps://www.thaigov.go.th/news/contents/details/53822
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ย้ำรัฐบาลมุ่งเน้นแก้ไขปัญหาความยากจน กำหนดปี 65 เป็นปีแห่งการแก้หนี้ภาคครัวเรือน เตรียมพร้อมเติบโตไปกับเศรษฐกิจใหม่ภายหลังโควิด
วันเสาร์ที่ 19 กุมภาพันธ์ 2565
นายกฯ ย้ํารัฐบาลมุ่งเน้นแก้ไขปัญหาความยากจน กําหนดปี 65 เป็นปีแห่งการแก้หนี้ภาคครัวเรือน เตรียมพร้อมเติบโตไปกับเศรษฐกิจใหม่ภายหลังโควิด
.....
วันนี้ (18 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กห. ชี้แจงข้อกล่าวหาจากฝ่ายค้านในที่ประชุมสภาผู้แทนราษฎรสมัยสามัญประจําปี ครั้งที่ 2 โดยระบุถึงการแก้ไขปัญหาความยากจนที่มุ่งเน้นประชาชนทุกกลุ่ม ทั้งการลดหนี้ภาคครัวเรือนและปัญหาที่ดินทํากิน ซึ่งรัฐบาลได้มีการเตรียมแผนงานอย่างเป็นระบบ ทั้งระยะปานกลาง – ยาว และหากข้อสังเกตใดที่เป็นประโยชน์ ก็พร้อมจะนําไปขับเคลื่อนต่อไป
.
ในปี 2565 รัฐบาลกําหนดให้เป็นปีแห่งการแก้หนี้ภาคครัวเรือน ใน 8 เรื่องสําคัญ เช่น หนี้ กยศ. หนี้เช่าซื้อรถยนต์ - จักรยานยนต์ หนี้สินข้าราชการ หนี้บัตรเครดิตและสินเชื่อส่วนบุคคล ฯลฯ ภายใต้แนวคิด “การขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง” เป็นการแก้ปัญหาความยากจนแบบมุ่งเป้าแต่ละครัวเรือน วางกลไกครอบคลุมตั้งแต่ระดับนโยบายไปถึงระดับปฏิบัติ
.
รัฐบาลพยายามสร้างโอกาสให้เกิดกับประเทศ พยายามหารายได้ใหม่ ๆ สร้างงานใหม่ ๆ ให้กับประชาชน ประเทศไทยต้องมีการลงทุนและเตรียมความพร้อมที่จะเติบโตไปพร้อมกับแนวโน้มเศรษฐกิจใหม่ภายหลังจากสถานการณ์โควิด-19 คลี่คลายลง ใน 4 เรื่อง ได้แก่ 1.การใช้เทคโนโลยีดิจิทัล 2.การลดปริมาณคาร์บอน 3.การค้าและการลงทุน 4.การพัฒนาด้านการแพทย์ ยา และวัคซีน
.
รวมถึง 5 อุตสาหกรรมเป้าหมาย S-curve ที่ต้องดําเนินการอย่างเร่งด่วน ทั้งอุตสาหกรรมยานยนต์ไฟฟ้า/ อุตสาหกรรมท่องเที่ยว/ อุตสาหกรรมดิจิทัล/ อุตสาหกรรมอิเล็กทรอนิกส์/ อุตสาหกรรมยา เป็นโอกาสของนักลงทุนต่างชาติที่มีความสามารถ พร้อมด้วยนวัตกรรมและเทคโนโลยีสมัยใหม่
.
อ่านเพิ่มเติม คลิกhttps://www.thaigov.go.th/news/contents/details/51714
#ไทยคู่ฟ้า#ร่วมต้านโควิด19#ประชุมสภา#อภิปรายทั่วไป
-------------------
รัฐบาลไทย-ข่าวทำเนียบรัฐบาล-ท่าอากาศยานดอนเมือง กระทรวงคมนาคม ดำเนินการก่อสร้างงานขยายสะพานทางขึ้นอาคารสำนักงานท่าอากาศยานดอนเมือง
วันจันทร์ที่ 14 มิถุนายน 2564
ท่าอากาศยานดอนเมือง กระทรวงคมนาคม ดําเนินการก่อสร้างงานขยายสะพานทางขึ้นอาคารสํานักงานท่าอากาศยานดอนเมือง
เพื่อลดความคับคั่งของการจราจรภายในท่าอากาศยานดอนเมือง
ท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) เริ่มดําเนินการก่อสร้าง “งานขยายสะพานทางขึ้นอาคารสํานักงานท่าอากาศยานดอนเมือง” เพื่อช่วยลดความคับคั่งของการจราจรภายใน ทดม. ให้ผู้โดยสารได้รับความสะดวกและประหยัดเวลาในการเดินทางมากขึ้น โดยจะเพิ่มช่องทางจราจร ช่วงบริเวณสะพานขึ้นอาคารสํานักงาน ทดม. ซึ่งเป็นเส้นจราจรที่มุ่งไปยังบริเวณชานชาลาขาออก ชั้น 3 อาคารผู้โดยสาร จะเพิ่มจากเดิม 1 ช่องจราจร เป็น 2 ช่องจราจร สําหรับอํานวยความสะดวกรถที่ลงมาจากทางยกระดับอุตราภิมุข (ดอนเมืองโทลล์เวย์) และรถที่เข้ามาทางช่องทาง ทดม.3 รวมทั้งจะดําเนินการปรับปรุงถนนหน้าอาคารสํานักงาน ทดม. จากเดิมที่รถสามารถวิ่งได้ 2 ช่องจราจร ให้สามารถวิ่งได้เป็น 3 ช่องจราจร ซึ่งจะสามารถช่วยระบายการจราจรสําหรับผู้ที่ใช้สะพานกลับรถจากฝั่งถนนวิภาวดีรังสิตขาออกเพื่อเข้าสู่ ทดม. โดยจะมีกําหนดแล้วเสร็จวันที่ 15 พ.ย.64
ทั้งนี้ กําลังดําเนินการก่อสร้างงานเสาเข็ม ฐานราก และเสาตอม่อ ทดม.ขออภัยในความไม่สะดวกมา ณ ที่นี้ หากผู้โดยสารหรือผู้ใช้บริการมีข้อคิดเห็นหรือข้อเสนอแนะประการใด ทดม.ยินดีน้อมรับเพื่อนําไปปรับปรุงและพัฒนาการให้บริการให้ดียิ่งขึ้น
ผู้โดยสารสามารถสอบถามข้อมูลเพิ่มเติมได้ที่ ศูนย์ประชาสัมพันธ์ ทดม. โทร 0 2535 1192 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ชัยวุฒิ” หนุนดีป้า ลุยเมกะโปรเจกต์ HACKaTHAILAND เสริมทักษะดิจิทัลให้กับประชาชน
วันพฤหัสบดีที่ 18 พฤศจิกายน 2564
“ชัยวุฒิ” หนุนดีป้า ลุยเมกะโปรเจกต์ HACKaTHAILAND เสริมทักษะดิจิทัลให้กับประชาชน
“ชัยวุฒิ” หนุนดีป้า ลุยเมกะโปรเจกต์ HACKaTHAILAND เสริมทักษะดิจิทัลให้กับประชาชน
เมื่อวันที่ 18 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานแถลงข่าวเปิดโครงการการเผยแพร่และกระตุ้นการรับรู้พร้อมยกระดับทักษะด้านเทคโนโลยีดิจิทัลเพื่อรองรับการปรับเปลี่ยนโครงสร้างเศรษฐกิจยุค New Normal หลังวิกฤติโควิด 19 "HACKa THAILAND" ณ ห้อง Ballroom ชั้น 5 อาคารดีป้า โครงการ HACKaTHAILAND เกิดขึ้นภายใต้แนวคิด New Normal : Digital Possibilities ซึ่งแสดงให้ได้เห็นว่า “ดิจิทัลสร้างให้ทุกโอกาสเกิดขึ้นได้” และจะช่วยเสริมสร้างความพร้อมให้กับประชาชน รองรับการเปลี่ยนแปลงด้านดิจิทัล (Digital Transformation) เพื่อให้ประชาชนทุกกลุ่มสามารถเข้าถึงความรู้และยกระดับทักษะดิจิทัล ก่อนนําพาประเทศเข้าสู่ยุคเศรษฐกิจและสังคมดิจิทัลอย่างเข้มแข็งและยั่งยืน ตามแผนพัฒนาดิจิทัลเพื่อเศรษฐกิจและสังคม สําหรับผู้สนใจสามารถติดตามข้อมูลข่าวสารและรายละเอียดต่าง ๆ ของโครงการ HACKaTHAILAND ได้ที่ www.hackathailand.com เฟซบุ๊ก : HACKaTHAILAND และ Line OA : depaThailand
******************
รัฐบาลไทย-ข่าวทำเนียบรัฐบาล-ก.แรงงาน เปิดรับสมัคร "พยาบาล - ช่าง" กว่า 300 อัตรา ไปทำงานซาอุดีฯ เริ่ม 15 - 23 มิ.ย. 65 สอบถามเพิ่มเติม โทร. 1506 กด 2
วันพฤหัสบดีที่ 9 มิถุนายน 2565
ก.แรงงาน เปิดรับสมัคร "พยาบาล - ช่าง" กว่า 300 อัตรา ไปทํางานซาอุดีฯ เริ่ม 15 - 23 มิ.ย. 65 สอบถามเพิ่มเติม โทร. 1506 กด 2
.....
กระทรวงแรงงาน เปิดรับสมัครคนหางานเพื่อไปทํางานที่ประเทศซาอุดีอาระเบียกับนายจ้างบริษัท DR. SULAIMAN AL HABIB MEDICAL SERVICES GROUP CO. ซึ่งประกอบกิจการบริการทางการแพทย์ จํานวนกว่า 300 อัตรา แบ่งเป็นพยาบาลวิชาชีพ 100 อัตรา พยาบาลผู้ดูแล 100 อัตรา และผู้ช่วยพยาบาล 100 อัตรา
.
นอกจากนี้ ยังเปิดรับสมัครตําแหน่งช่างเชื่อม 3 อัตรา ช่างไฟฟ้าอุตสาหกรรม 3 อัตรา และผู้ควบคุมเครื่องกลึง 3 อัตรา ทํางานกับนายจ้าง บริษัท AL-SHARQ POLYSTYRENE FACTORY COMPANY LTD.
.
ประชาชนที่ประสงค์จะสมัครงาน เพื่อไปทํางานที่ซาอุดีฯ สามารถยื่นใบสมัครด้วยตนเอง ระหว่างวันที่ 15 - 23 มิ.ย. 65 ได้ที่
.
- สํานักงานจัดหางานจังหวัด
- สํานักงานจัดหางานกรุงเทพมหานครพื้นที่ 1 - 10
- กองบริหารแรงงานไทยไปต่างประเทศ ฝ่ายจัดส่งไปทํางานไต้หวันและประเทศอื่น ๆ ชั้น 12 อาคารสํานักงานประกันสังคม กรุงเทพมหานครพื้นที่ 3
.
ทั้งนี้ จะประกาศรายชื่อผู้มีสิทธิสอบภายในวันที่ 6 ก.ค. 65 ทางเว็บไซต์ www.doe.go.th/overseas
.
อ่านเพิ่มเติม คุณสมบัติ /อัตราค่าจ้าง คลิก
https://www.thaigov.go.th/news/contents/details/55504
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทเสริมเศรษฐกิจการท่องเที่ยว สร้างถนนเลียบชายฝั่งทะเลภาคใต้ สาย ชพ.4008 จ.ชุมพร กว่า 24 กิโลเมตร แล้วเสร็จ
วันจันทร์ที่ 28 มิถุนายน 2564
กรมทางหลวงชนบทเสริมเศรษฐกิจการท่องเที่ยว สร้างถนนเลียบชายฝั่งทะเลภาคใต้ สาย ชพ.4008 จ.ชุมพร กว่า 24 กิโลเมตร แล้วเสร็จ
กรมทางหลวงชนบท (ทช.) กระทรวงคมนาคม ดําเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อําเภอเมือง จังหวัดชุมพร เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อําเภอเมือง จังหวัดชุมพร แล้วเสร็จ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดําเนินการพัฒนาโครงสร้างพื้นฐานด้านการท่องเที่ยว เพื่อพัฒนาโครงข่ายถนนให้มีความต่อเนื่องและส่งเสริมให้เป็นถนนท่องเที่ยวชายฝั่งทะเลระดับสากลอย่างยั่งยืน
นายปฐม เฉลยวาเรศ อธิบดีกรมทางหลวงชนบท เปิดเผยว่า เปิดเผยว่า ทช. ได้ดําเนินการตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง เพื่อพัฒนาโครงข่ายถนนดังกล่าวให้มีความต่อเนื่อง ส่งเสริมเศรษฐกิจการท่องเที่ยว ยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย
ทั้งนี้ ทช. ได้ดําเนินการก่อสร้างถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อําเภอเมือง จังหวัดชุมพร ระยะทาง 24.569 กิโลเมตร แล้วเสร็จสมบูรณ์ โดยมีจุดเริ่มต้นโครงการก่อสร้าง ณ หาดทุ่งวัวแล่น ตําบลสะพลี อําเภอประทิว จังหวัดชุมพร และจุดสิ้นสุดโครงการ เชื่อมต่อถนนทางหลวงแผ่นดินหมายเลข 4119 เชื่อมต่อปากน้ําชุมพรเก่า อําเภอเมือง จังหวัดชุมพร โดยก่อสร้างเป็นผิวจราจรแบบแอสฟัลต์คอนกรีต กว้าง 7 เมตร ไหล่ทางกว้าง 1 - 2 เมตร พร้อมก่อสร้างสะพานคอนกรีตเสริมเหล็ก 3 แห่ง จุดพักรถขนาดเล็ก 1 แห่ง ระบบไฟฟ้าแสงสว่าง พร้อมเครื่องหมายจราจรเพื่อความปลอดภัยอีกด้วย
รัฐบาลไทย-ข่าวทำเนียบรัฐบาล- ก.แรงงาน เทรนเยาวชนชายแดนใต้ Upskill ช่างเชื่อมป้อนซาอุ
วันอาทิตย์ที่ 31 กรกฎาคม 2565
ก.แรงงาน เทรนเยาวชนชายแดนใต้ Upskill ช่างเชื่อมป้อนซาอุ
กระทรวงแรงานโดยกรมพัฒนาฝีมือแรงงาน ลุยฝึกทักษะช่างเชื่อมให้กับเยาวชนและแรงงานทั่วไป 3 จังหวัดชายแดนใต้ เตรียมพร้อมส่งออกสู่ตลาดซาอุ